स्वामी प्रपन्नाचार्यज्यूले श्री भृङ्गीश्वर महादेवको सम्बन्धमा यसरी वर्णन गर्नु भएको छ । “ललितपुर जिल्लाको सुनाकोठी गा.वि.स.मा भृङ्गीश्वर शिवलिङ्ग रहेको छ । यसको वर्णन स्कन्द पुराण हिमवत्् खण्डको १३४ अध्यायमा लेखिएको छ । भृङ्गीश्वरको शिवलिङ्ग र जलहरु ब्राह्म सम्प्रदायको छ । अहिलेसम्मको खोज र अनुसन्धानमा शिवलिङ्ग र जलहरी ब्राह्म सम्प्रदाय भएको यही नै हो । जलहरी चारपाटे शैलीमा छ भने शिवलिङ्ग कमलको पूmलमाथि बसेको छ । यो प्राचीन शिवपूजक सम्प्रदायहरुमा सबैभन्दा पहिले ब्रह्माले पूजन गरेको ब्राह्म सम्प्रदायको शिवलिङ्ग हो । मन्दिर धेरै पुरानो भएकोले यसको जीर्णोद्धार कैयौं पटक गरिएको छ । प्राचीन समयको मूल मन्दिरको ढुङ्गाहरु केही गर्भगृहमा, केही संघार आदिमा लगाइएको छ । ढुङ्गाको अध्ययन गर्दा वैज्ञानिकहरुलाई पनि कुन समयको हो पत्ता लगाउन गाह्रै पर्छ । अनुसन्धानका सामग्रीहरुको यहाँ अभाव छैन । नन्दी, त्रिशूल एउटै ढुङ्गाले बनेको छ । यहाँ नित्य नियमले पूजा हुन्छ ।” रु
